IB समेत कई सुरक्षा एजेंसियों के अधिकारियों का प्रमोशन, पीएम मोदी के नेतृत्व में कैबिनेट की नियुक्ति समिति ने दी मंजूरी  
IB समेत कई सुरक्षा एजेंसियों के अधिकारियों का प्रमोशन
पीएम मोदी के नेतृत्व में कैबिनेट की नियुक्ति समिति ने दी मंजूरी 
सीमा सुरक्षाबल के एडीजी नासिर कमाल को विशेष महानिदेशक बनाया गया
सरकार ने गुरुवार को खुफिया विभाग में अतिरिक्त निदेशक पद पर कार्य कर रहे चार वरिष्ठ आईपीएस अधिकारियों की पदोन्नति एजेंसी में विशेष निदेशक के तौर पर की है. ये अधिकारी 1986 बैच के बिहार काडर के शील वर्धन सिंह और एके वर्मा, तेलंगाना काडर के प्रभाकर आलोका और मणिपुर काडर के शंभूनाथ सिंह हैं. प्रधानमंत्री के नेतृत्व में कैबिनेट की नियुक्ति समिति ने इसकी मंजूरी दी. सीआरपीएफ में सरकार ने दो वरिष्ठ आईपीएस अधिकारियों मोहम्मद जावेद अख्तर और कुलदीप सिंह को एडीजी से पदोन्नति देकर विशेष महानिदेशक बनाया है.
झारखंड: तबरेज अंसारी की मौत मामले में मेडिकल टीम ने कहा- कार्डियक अरेस्ट थी वजह लेकिन...
इसके साथ ही सीमा सुरक्षाबल के एडीजी नासिर कमाल को विशेष महानिदेशक बनाया गया है. सीआईएसएफ में आलोक कुमार पटेरिया और एमए गणपति को भी एडीजी से विशेष डीजी बनाया गया है. जे चक्रवर्ती अब एसएसबी में एडीजी की जगह विशेष डीजी होंगे.